
‘‘తెలుగు పరిశ్రమ కమర్షియల్ అయిపోయింది. ఇక్కడంతా గుత్తాధిపత్యం నడుస్తోంది. ముగ్గురు నలుగురు చేతుల్లో థియేటర్లున్నాయి. చిన్న సినిమాలకు థియేటర్లు దక్కనివ్వకుండా ఇబ్బందులు పెడుతున్నారు. ఇక్కడ జరుగుతున్నవన్నీ నాకు తెలుసు. ఎవరూ ధైర్యంగా ప్రశ్నించకపోవచ్చు. ఏదొక రోజు నేనే ధైర్యంగా అడుగుతా’’ అని తెలంగాణ సినిమాటోగ్రఫీ మంత్రి తలసాని శ్రీనివాసయాదవ్ అన్నారు. ఆదివారం ఫిల్మ్నగర్ కల్చరల్ సెంటర్లో మూవీ ఆర్టిస్ట్ అసోసియేషన్ (మా)నూతన అధ్యక్షుడు, కార్యవర్గ సభ్యులతో ఆయన ప్రమాణస్వీకారం చేయించారు. అనంతరం సీనియర్ దర్శకుడు కె.విశ్వనాథ్, శారద, కృష్ణ, విజయనిర్మలకు సన్మానం చేశారు. పలువురికి ఆర్థిక సహాయం, మరికొందరికి స్కూటర్లను అందజేశారు. మంత్రి మాట్లాడుతూ ‘‘ఒకప్పుడు ఏయన్నార్, ఎన్టీఆర్, ఆ తర్వాత చిరంజీవి తరం హీరోలు పరిశ్రమ అభివృద్దికి ఎంతో సహకరించేవారు. నేటితరం హీరోలు కూడా ఆ మార్గంలో పయనించాలి. ఆదర్శవంతమైన చిత్రాలొస్తేనే పరిశ్రమ మూడు పూలు, ఆరు కాయల్లా సంతోషంగా ఉంటుంది. త్వరలో సింగిల్ విండో విధానం అమల్లోకి వస్తుంది. చిన్న చిత్రాల కోసం అయిదో ఆట ప్రదర్శించడానికి ఏర్పాట్లు పూర్తి కావొచ్చాయి. పరిశ్రమకు ఏ అవసరం ఉన్నా ప్రభుత్వం అండగా ఉంటుంది. వృద్ధ, పేదకళాకారులకు రూ.1000 పించన్ ఇవ్వడానికి సిద్ధంగా ఉన్నాం. కళాకారులను ప్రోత్సహిస్తూ ప్రతి ఏడాది ఉగాదికి అందజేసే నంది పురస్కారాలను ‘సింహ’ అవార్డు పేరుతో ఏడాది దసరాకు అందజేయబోతున్నాం’’ అని తెలిపారు. ‘‘తేనే మనసులు’ చిత్రం ఆదుర్తి సుబ్బారావుగారి దర్శకత్వంలో చేసినప్పటికీ నటనలో నాకు ఓనమాలు నేర్పించింది మాత్రం కె.విశ్వనాథ్గారే. ఆయన వల్లే నేనింత దూరం రాగలిగాను’’ అని కృష్ణ తెలిపారు. ‘‘మా’ అసోసియేషన్ మాటలతో కాదు చేతలతో ఏ పనైనా చేసి చూపిస్తుంది. కష్టంలో ఉన్నవారిని కడుపులో పెట్టుకుని చూసుకుంటాం. ‘మా’ బిల్డింగ్ నిర్మాణం కోసం కేసీఆర్ని కలుస్తాం. ఆయన సహకరిస్తే ఆ భవనానికి ‘కేసీఆర్ మా భవనం’ అని పెట్టుకుంటాం’ అని నూతన అధ్యక్షుడు శివాజీరాజా అన్నారు. నరేశ్, హేమ, నూతన కార్యవర్గసభ్యులు ఈ కార్యక్రమంలో పాల్గొన్నారు.

‘‘telugu parisrama comersial ayipoyindi. ikkadanta guttaadhipatyam nadustondi. mugguru naluguru chetullo theaterlunnayi. chinna sinimaalaku theaterlu dakkanivvakunda ibbandulu pedutunnaaru. ikkada jarugutunnavanni naaku telusu. evaruu dhairyamgaa prasninchakapovachhu. edoka roju nene dhairyamgaa aduguta’’ ani telamgaana cinematography mantri talasani srinivasayadav annaru. aadivaaram filmnagar kalcharal centerlo moovee artist asosiation (maa)noothana adhyakshudu, karyavarga sabhyulatho aayana pramaanasveekaaram cheyinchaaru. anantaram seanier darsakudu ke.vishwanath, saarada, krishna, vijayanirmalaku sanmanam chesaru. paluvuriki aardhika sahayam, marikondariki schootarlanu andajesaaru. mantri maatlaadutuu ‘‘okappudu eyannar, ntr, aa tarvaata chiranjeevi taram heerolu parisrama abhivruddiki entho sahakarinchevaaru. netitaram heerolu kuudaa aa maargamlo payaninchaali. aadarsavantamaina chitralostene parisrama moodu poolu, aaru kayalla santoshamgaa untundi. twaralo singil vindo vidhaanam amalloki vastundi. chinna chitraala kosam ayido aata pradarsinchadaaniki erpaatlu puurti kavochayi. parisramaku e avasaram unna prabhutvam andagaa untundi. vruddha, paedakalaakaarulaku roo.1000 pinchan ivvadaaniki siddamgaa unnam. kalaakaarulanu prothsahistuu prati edaadi ugaadiki andajese nandi puraskaaraalanu ‘simha’ avaardu paerutho edaadi dasaraku andajeyabotunnam’’ ani telipaaru. ‘‘tene manasulu’ chitram aadurti subbaraogari darsakatvamlo chesinappatiki natanalo naaku onamaalu neerpinchindi maatram ke.vishwanaadhgaare. aayana valle neninta dooram raagaligaanu’’ ani krishna telipaaru. ‘‘maa’ asosiation maatalatho kaadu chetalatho e panaina chesi choopistundi. kashtamlo unnavaarini kadupulo pettukuni chusukuntam. ‘maa’ bilding nirmaanam kosam kcrn kalustam. aayana sahakariste aa bhavananiki ‘kcr maa bhavanam’ ani pettukuntam’ ani noothana adhyakshudu sivajiraja annaru. naresh, hema, noothana kaaryavargasabhyulu ee kaaryakramamlo paalgonnaaru.